डॉक सारांशित करण्यासाठी: राम मंदिराचं भूमिपूजन झाल्यानंतर लगेचच सोशल मीडियावर भाजपच्या तिसऱ्या मुद्द्याकडे सर्वांचं लक्ष गेलं. तो मुद्दा म्हणजे, समान नागरी  कायदा. 

समान नागरी कायद्याबाबत अनेकांनी सोशल मीडियावरून अंदाज वर्तवण्यासही सुरुवात केलीय. यात लक्ष वेधून घेणारा ट्वीट पत्रकार आणि माजी खासदार शाहीद सिद्दिकी यांनी केला आहे. 

शाहीद सिद्दिकी यांनी तर समान नागरी कायदा लागू करण्याच्या तारखेचाही अंदाज वर्तवला आहे. 5 ऑगस्ट 2021 रोजी समान नागरी कायदा भारतात लागू होईल, असा अंदाज शाहीद सिद्दिकी यांनी वर्तवलाय.

भारताच्या स्वातंत्र्यापासूनच देशात समान नागरी कायद्याची चर्चा होत आली आहे.

देशातील सर्व नागरिकांसाठी एकाच प्रकारचा कायदा असायला हवा, अशी सूचना घटनाकारांनी दिली होती. जेणेकरून लग्न, घटस्फोट, संपत्तीचे मालक, वारसाहक्क आणि दत्तक घेण्याचे अधिकार यांबाबतचे नियम सगळ्यांना एकाच प्रकारचे असतील.

खरंतर या सर्व मुद्द्यांशी प्रत्येक धर्मातील लोक आपापल्या पद्धतीनं लढाई लढत असतातच.

सर्व धर्मांसाठी समान कायद्यासाठीचा वाद

या सर्व गोष्टी खरंतर डायरेक्टिव्ह प्रिंसिपल्स ऑफ स्टेट पॉलिसी म्हणजे राज्यांच्या धोरणांच्या मार्गदर्शक तत्त्वांमध्ये ठेवण्यात आलं आहे. मात्र, घटनाकारांना वाटत होतं की, समान नागरी कायदा बनवण्याचा प्रयत्न झाला पाहिजे.

भारतातील सामाजिक विविधता पाहून इंग्रजही आश्चर्यचकित झाले होते, असं कायद्याचे अभ्यासक सांगतात. हिंदू असो किंवा मुस्लीम, किंवा खिश्चन, शीख किंवा आणखी कुणी, सगळ्यांचे आपापले वेगळे कायदे आहेत, याचंही इंग्रजांना फार आश्चर्य वाटत असे. त्यामुळे तत्कालीन इंग्रज सरकारनं एखादं प्रकरण संबंधित धर्मांच्या पारंपरिक कायद्याच्या आधारेच सोडवण्यास सुरुवात केली.  

याच काळात राजा राममोहन रॉय यांच्यासारख्यांनी हिंदू धर्मात परिवर्तनासाठी प्रयत्न केले. सती प्रथा, बालविवाह यांसारख्या अनिष्ट प्रथा बंद करण्यासाठी चळवळी सुरू केल्या.

स्वातंत्र्योत्तर भारतातील पहिल्या सरकरानं 'हिंदू कोड बिल' आणलं. हिंदू धर्मातील महिलांना अनिष्ट प्रथांच्या बेड्यांनी बांधलं आहे, त्या बेड्या हटवण्याचं काम हे बिल करेल, असा दावा करण्यात आला होता. मात्र, हिंदू कोड बिलला संसदेत मोठ्या विरोधाचा सामना करावा लागला.

नेहरूंचं सरकार केवळ हिंदूंनाच अशा कायद्यात बांधू पाहतेय आणि इतर धर्मियांचे अनुयायी आपापल्या पारंपरिक चालीरितींनुसार जगू शकतात, असा हिंदू कोड बिलला...\nडॉक सारख्याच भाषेत सारांश:
अयोध्येत राम मंदिराचं भूमिपूजन झाल्यानंतर भाजपनं जाहीरनाम्यातील दोन गोष्टी पूर्ण केल्या आहेत. एक म्हणजे, जम्मू-काश्मीरमधून कलम 370 रद्द करणे आणि दुसरी गोष्ट म्हणजे, भूमिपूजनाच्या निमित्तानं राम मंदिर उभारणी निश्चित करणं.